stanford-oval/wikipedia huggingface dataset:
עונת 2021/2022 בפרמייר ליג
טבלת ליגה

| מיקום | קבוצה | משחקים | ניצחונות | תיקו | הפסדים | שערים> זכות | שערים> חובה | שערים> הפרש | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מנצ'סטר סיטי | 38 | 29 | 6 | 3 | 99 | 26 | 73+ | 93 | העפילו לשלב הבתים בליגת האלופות |
| 2 | ליברפול | 38 | 28 | 8 | 2 | 94 | 26 | 68+ | 92 | העפילו לשלב הבתים בליגת האלופות |
| 3 | צ'לסי | 38 | 21 | 11 | 6 | 76 | 33 | 43+ | 74 | העפילו לשלב הבתים בליגת האלופות |
| 4 | טוטנהאם הוטספר | 38 | 22 | 5 | 11 | 69 | 40 | 29+ | 71 | העפילו לשלב הבתים בליגת האלופות |
| 5 | ארסנל | 38 | 22 | 3 | 13 | 61 | 48 | 13+ | 69 | העפילו לשלב הבתים בליגה האירופית |
| 6 | מנצ'סטר יונייטד | 38 | 16 | 10 | 12 | 57 | 57 | 0 | 58 | העפילו לשלב הבתים בליגה האירופית |
| 7 | וסטהאם יונייטד | 38 | 16 | 8 | 14 | 60 | 51 | 9+ | 56 | העפילה לשלב הפלייאוף בקונפרנס ליג |
| 8 | לסטר סיטי | 38 | 14 | 10 | 14 | 62 | 59 | 3+ | 52 |  |
| 9 | ברייטון אנד הוב אלביון | 38 | 12 | 15 | 11 | 42 | 44 | 2− | 51 |  |
| 10 | וולברהמפטון וונדררס | 38 | 15 | 6 | 17 | 38 | 43 | 5− | 51 |  |
| 11 | ניוקאסל יונייטד | 38 | 13 | 10 | 15 | 44 | 62 | 18− | 49 |  |
| 12 | קריסטל פאלאס | 38 | 11 | 15 | 12 | 50 | 46 | 4+ | 48 |  |
| 13 | ברנטפורד | 38 | 13 | 7 | 18 | 48 | 56 | 8− | 46 |  |
| 14 | אסטון וילה | 38 | 13 | 6 | 19 | 52 | 54 | 2− | 45 |  |
| 15 | סאות'המפטון | 38 | 9 | 13 | 16 | 43 | 67 | 24− | 40 |  |
| 16 | אברטון | 38 | 11 | 6 | 21 | 43 | 66 | 23− | 39 |  |
| 17 | לידס יונייטד | 38 | 9 | 11 | 18 | 42 | 79 | 37− | 38 |  |
| 18 | ברנלי | 38 | 7 | 14 | 17 | 34 | 53 | 19− | 35 | ירידה לצ'מפיונשיפ |
| 19 | ווטפורד | 38 | 6 | 5 | 27 | 34 | 77 | 43− | 23 | ירידה לצ'מפיונשיפ |
| 20 | נוריץ' סיטי | 38 | 5 | 7 | 26 | 23 | 84 | 61− | 22 | ירידה לצ'מפיונשיפ |
סטטיסטיקה > שערים

| מיקום | שחקן | קבוצה | שערים |
| --- | --- | --- | --- |
| 1 | קוריאה הדרומית סון יונג-מין | טוטנהאם הוטספר | 23 |
| 1 | מצרים מוחמד סלאח | ליברפול | 23 |
| 3 | פורטוגל כריסטיאנו רונאלדו | מנצ'סטר יונייטד | 18 |
| 4 | אנגליה הארי קיין | טוטנהאם הוטספר | 17 |
| 5 | סנגל סאדיו מאנה | ליברפול | 16 |
| 6 | פורטוגל דיוגו ז'וטה | ליברפול | 15 |
| 6 | אנגליה ג'יימי ורדי | לסטר סיטי | 15 |
| 6 | בלגיה קווין דה בראונה | מנצ'סטר סיטי | 15 |
| 9 | חוף השנהב וילפריד זאהה | קריסטל פאלאס | 14 |
| 10 | אנגליה ראהים סטרלינג | מנצ'סטר סיטי | 13 |
סטטיסטיקה > בישולים

| מיקום | שחקן | קבוצה | בישולים |
| --- | --- | --- | --- |
| 1 | מצרים מוחמד סלאח | ליברפול | 13 |
| 2 | אנגליה טרנט אלכסנדר-ארנולד | ליברפול | 12 |
| 3 | אנגליה ג'רוד בואן | וסטהאם יונייטד | 10 |
| 3 | סקוטלנד אנדרו רוברטסון | ליברפול | 10 |
| 3 | אנגליה הארווי בארנס | לסטר סיטי | 10 |
| 3 | אנגליה מייסון מאונט | צ'לסי | 10 |
| 7 | אנגליה הארי קיין | טוטנהאם הוטספר | 9 |
| 7 | צרפת פול פוגבה | מנצ'סטר יונייטד | 9 |
| 7 | אנגליה ריס ג'יימס | צ'לסי | 9 |
| 10 | ג'מייקה מיקייל אנטוניו | וסטהאם יונייטד | 8 |
| 10 | שוודיה דיאן קולוסבסקי | טוטנהאם הוטספר | 8 |
| 10 | אנגליה ג'יימס מדיסון | לסטר סיטי | 8 |
| 10 | בלגיה קווין דה בראונה | מנצ'סטר סיטי | 8 |
| 10 | ברזיל גבריאל ז'סוס | מנצ'סטר סיטי | 8 |
סטטיסטיקה > שערים נקיים

| מיקום | שחקן | קבוצה | שערים נקיים |
| --- | --- | --- | --- |
| 1 | ברזיל אליסון בקר | ליברפול | 20 |
| 1 | ברזיל אדרסון מוראס | מנצ'סטר סיטי | 20 |
| 3 | צרפת הוגו לוריס | טוטנהאם הוטספר | 16 |
| 4 | סנגל אדוארד מנדי | צ'לסי | 14 |
| 5 | אנגליה ארון רמסדייל | ארסנל | 12 |
| 6 | ארגנטינה אמיליאנו מרטינס | אסטון וילה | 11 |
| 6 | ספרד רוברט סאנצ'ס | ברייטון אנד הוב אלביון | 11 |
| 6 | פורטוגל ז'וזה סה | וולברהמפטון וונדררס | 11 |
| 6 | ספרד ויסנטה גואיטה | קריסטל פאלאס | 11 |
| 10 | אנגליה ניק פופ | ברנלי | 9 |
הערות שוליים

↑  שערים, באתר הפרמייר ליג
↑  בישולים, באתר הפרמייר ליג
↑  שערים נקיים, באתר הפרמייר ליג
| עונות במפעל הראשון בחשיבותו בכדורגל האנגלי |
| --- | --- | --- |
| הפוטבול ליג | 1888/1889 • 1899/1890 • 1890/1891 • 1891/1892 • 1892/1893 • 1893/1894 • 1894/1895 • 1895/1896 •  1896/1897 • 1897/1898 • 1898/1899 • 1899/1900 • 1900/1901 • 1901/1902 • 1902/1903 • 1903/1904 • 1904/1905 • 1905/1906 •  1906/1907 • 1907/1908 • 1908/1909 • 1909/1910 • 1910/1911 • 1911/1912 • 1912/1913 • 1913/1914 • 1914/1915 • 1919/1920 • 1920/1921 • 1921/1922 • 1922/1923 • 1923/1924 • 1924/1925 • 1925/1926 •  1926/1927 • 1927/1928 • 1928/1929 • 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 •  1936/1937 •  1937/1938 •  1938/1939 •  1939/1940 • 1946/1947 • 1947/1948 • 1948/1949 • 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 |  |
| הפרמייר ליג | 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
סון יונג-מין מטוטנהאם הוטספר, מלך השערים המשותף
מוחמד סלאח מליברפול, מלך השערים המשותף ומלך הבישולים לעונת 2021/2022
Some Days

Some Days הוא אלבום הבכורה של הזמר-יוצר הישראלי דניס לויד. האלבום יצא לאור ב-2 ביולי 2021, על ידי חברת התקליטים אריסטה רקורדס.
רקע והוצאה

על האלבום הכריז לויד ב-15 ביוני 2021, יחד עם פרסומו של דוקומנטרי קצר הנושא את שם האלבום, יחד איתו פרסם קישור להזמנה מוקדמת של האלבום.
סינגלים

הסינגל המוביל, "Alien", יצא לאור ב-12 ביוני 2020. הסינגל הגיע למקום הראשון במצעד השבועי של מדיה פורסט ולשני במצעד הרשמי של גלגלצ והופיע במצעדי מוזיקה נוספים ברחבי העולם. הסינגל השני, "Anxious", יצא לאור ב-22 בינואר 2021, והסינגל השלישי, "The Way", יצא ב-4 ביוני. הסינגל השיווקי הראשון מתוך האלבום, "Bottom Line", יצא לאור ב-18 ביוני. סינגל שיווקי נוסף, "Meditation", יצא לאור ב-25 ביוני 2021.
רשימת רצועות

| מס' | שם | משך |
| --- | --- | --- |
| 1. | Changes  | 2:53 |
| 2. | Alien  | 2:18 |
| 3. | Anxious  | 2:56 |
| 4. | Commissions  | 2:35 |
| 5. | HODL On  | 3:19 |
| 6. | Dogs  | 4:11 |
| 7. | Moving On  | 3:53 |
| 8. | The Way  | 2:31 |
| 9. | Bottom Line  | 3:04 |
| 10. | Meditation  | 2:36 |
| 11. | Irrelevant  | 2:24 |
| 12. | Some Days  | 3:00 |
| 13. | 27 Club  | 2:39 |
| 14. | Leave It All Behind  | 3:42 |
| משך כולל: | משך כולל: | 42:07 |
הערות שוליים

↑   Dennis Lloyd - Some Days Documentary: Part I, סרטון  באתר יוטיוב (אורך: 0:06)
↑  Some Days by Dennis Lloyd (באנגלית אמריקאית), נבדק ב-2021-06-17
| --- | --- |
בקרת זהויות :  MusicBrainz release group: 099f43da-546e-4666-b83a-6cdab301eb93
רוטב שום

| --- | --- |

 
 מאכלים
 סוג:  רוטב 
 מרכיבים עיקריים:  שום 
 
איולי עם זיתים
רוטב שום הוא רוטב שמרכיבו העיקרי הוא שום. זהו בדרך כלל רוטב חרפרף, כאשר עומק טעם השום נקבע על פי כמות השום ברוטב. השום בדרך כלל כתוש או חתוך לקוביות דקות. רוטב שום פשוט מורכב משום ורכיב נוסף היוצר תחליב עם השום, כגון שמן, חמאה או מיונז. ניתן להשתמש במרכיבים שונים להכנת הרוטב.
ניתן להשתמש ברוטב שום להוספת טעם למאכלים רבים, כמו סטייק, דג, מאכלי ים, בשר כבש, צלע חזיר, בשר עוף, ביצים וירקות. הוא משמש גם כקונדימנט לדונר קבב.
גרסאות > אגליאטה

אגליאטה הוא רוטב שום מלוח וחריף במטבח האיטלקי המשמש לתיבול וליווי לבשר, דגים וירקות צלויים או מבושלים. שימוש בו תועד לראשונה ברומא העתיקה, והוא נותר חלק מהמטבח של ליגוריה. פורטה הוא רוטב דומה שמוכן מכרישה במקום שום.
גרסאות > איולי

איולי הוא רוטב ים תיכוני העשוי משום ושמן זית; באזורים מסוימים משתמשים בחומרים מתחלבים אחרים כגון ביצה. פירושו של השם הוא "שום ושמן" בקטלאנית ובדיאלקט הפרובאנסי. הוא מזוהה במיוחד עם המטבחים של חופי הים התיכון של ספרד (ולנסיה, קטלוניה, האיים הבלאריים, מורסיה ומזרח אנדלוסיה), צרפת (פרובאנס) ואיטליה (ליגוריה).
גרסאות > פלפל צ'ומה

פלפל צ'ומה הוא מתכון צפון אפריקאי ממטבח יהודי לוב העשוי מאבקת פלפל מתוק וחריף, כמות גדולה של שום טחון, קימל וכמון. הוא משמש כמטבל בדומה לנהוג במטבח האתיופי, כמרינדה לבשר, או כתיבול בסיס בתבשילים ורטבים.
גרסאות > רוטב שום ודבש

רוטב שום ודבש הוא רוטב חמוץ מתוק שמשלב את טעם השום והדבש, הוא פופולרי בקנדה. רוטב שום ודבש הוא אחד מהרטבים הרבים ששמים על כנפי עוף, צלעות ומאכלים אחרים כגון קציצות.
גרסאות > מוג'ו

במטבח הקובני, מוג'ו הוא כל רוטב שמוכן משום, שמן זית או שומן חזיר, ומיץ הדרים, באופן מסורתי ממיץ חושחש. הוא משמש בדרך כלל לתיבול שורש הקסאווה וגם למרינדת חזיר צלוי. ללא אורגנו, הרוטב נקרא בדרך כלל 'מוחיטו' ומשמש לטבילת שבבי פלנטיין וקסאווה מטוגנים (יוקה). המרינדה לבשר החזיר מורכבת ממיץ חושחש, שום, אורגנו, כמון ומלח. השום משמש גם כמרכיב במתכונים נוספים של מוג'ו במטבחים שונים.
גרסאות > מוז'דיי

מוז'דיי הוא רוטב חריף במטבח הרומני העשוי משיני שום כתושות וטחונות לעיסה, המומלחת ומעורבבת במים ושמן צמחי. שמן חמניות הוא השמן העיקר המשומש להכנת הרוטב. בגרסאות מסוימות מוספת גם שמנת חמוצה.
גרסאות > סקורדליה

סקורדליה היא מחית סמיכה (או רוטב, מטבל, ממרח וכו') במטבח היווני שנעשית על ידי שילוב של שום כתוש עם בסיס מחוספס שעשוי להיות מחית תפוחי אדמה, אגוזי מלך, שקדים או לחם יבש הספוג נוזלים. התערובת המתקבלת מוקצפת על ידי הוספה הדרגתית של שמן זית לקבלת תחליב חלק. לעיתים קרובות מוסף חומץ.
גרסאות > טאלייה

טאלייה הוא רוטב שום במטבח המצרי שנעשה על ידי טיגון שום בגהי ולאחר מכן הוספת כוסברה וצ'ילי. הוא משמש כרוטב לתיבול במיה וקושארי.
גרסאות > טרטור

טרטור הוא רוטב במטבח הערבי של המפרץ הפרסי העשוי מטחינה, מיץ לימון ושום ובמטבח הצרפתי היה קודמו של האיולי. הוא הוכן לראשונה באזור סוריה הגדולה על ידי איכרים. מאוחר יותר הוא הובא לחצי האי האיברי על ידי פיניקים, וגם הובא לחצי האי האיברי בזמן מאוחר יותר על ידי ערבים. משם הובא הרוטב לדרום צרפת. טרטור תואר כ-"חלק בלתי נפרד מהמטבחים של מדינות המפרץ הערביות".
גרסאות > רוטב עגבניות ושום

רוטב עגבניות ושום מוכן מעגבניות כמרכיב העיקרי, ומשמש במטבחים ובמאכלים שונים. במטבח האיטלקי, הרוטב אלה פיציולה הוא רוטב עגבניות ושום, המשמש להכנת פיצה, פסטה ובשרים.
גרסאות > ת'ום

ת'ום הוא רוטב שום סמיך הנפוץ באזור הלבנט. הוא עשוי משום כתוש, מלח, שמן זית או שמן צמחי ומיץ לימון, המרכיבים נכתשים באופן מסורתי באמצעות מכתש ועלי מעץ.
גרסאות > רוטב שום וצ'ילי מתוק

מוכן ברחבי דרום מזרח אסיה מצ'ילי אדום, שום, חומץ וסירופ סוכר כמרכיבים העיקריים, בדרך כלל בשילוב עם מסמיך כמו עמילן תירס.
גרסאות > צזיקי

צזיקי הוא רוטב מהמטבח היווני שעשוי משום טחון, מלפפונים מגוררים ויוגורט. הוא פופולרי במיוחד בחבל הבלקן. בבולגריה נקרא 'טרטור מיובש', שאינו דומה לטרטור הערבי.
גרסאות > יוגורט

ניתן להכין רוטב שום פשוט על ידי הוספת שום כתוש או טחון ללבנה, מיונז או שמנת חמוצה. ניתן להשתמש במיץ לימון, מלח, פלפל ועשבי תיבול כגון שמיר כדי להעניק טעם נוסף.
גלריה

לי קום קי, רוטב שום ושעועית שחורה
עוף עם רוטב שום חריף
קרקרים ומליח בתוספת רוטב שום
מרק קיבה עם תוספת של רוטב שום ולימון
אורז מטוגן עם ירקות ורוטב שום חריף (ברמקין בצד)
ראו גם

שמן שום
הערות שוליים

↑  "PORRATA: Vocabolario della Crusca, Firenze - 4° edizione (1729-1738)".
↑  Goodman, M.; Holland, L.; McKinstry, P. (2006). Food to Live by: The Earthbound Farm Organic Cookbook. Workman Pub. p. 224. ISBN 978-0-7611-4389-5. נבדק ב-29 ביולי 2017. {{cite book}}:  (עזרה)
↑  Richard, S. (2009). Dinner Survival: The Most Uncomplicated, Approachable Way to Get Dinner to Fit Your Life. Cooking for the rushed. Simon & Schuster. p. 74. ISBN 978-1-4165-4364-0.
↑  Mintz, Corey (6 באפריל 2016). "How I learned to butcher a piggy for market". thestar.com. נבדק ב-19 באפריל 2016. {{cite web}}:  (עזרה)
↑  Books, Madison; Andrews McMeel Publishing, LLC; Kummer, C. (2007). 1001 Foods To Die For. Andrews McMeel Publishing. p. 385. ISBN 978-0-7407-7043-2. נבדק ב-29 ביולי 2017. {{cite book}}:  (עזרה)
↑  Albala, K. (2011). Food Cultures of the World Encyclopedia [4 volumes]: [Four Volumes]. ABC-CLIO. p. 1-PA94. ISBN 978-0-313-37627-6. נבדק ב-29 ביולי 2017. {{cite book}}:  (עזרה)
↑  Steve Otto (24 באוקטובר 2007). "Cuban Is Ours, Any Way You Try To Slice It". The Tampa Tribune. אורכב מ-המקור ב-7 במאי 2009. {{cite web}}:  (עזרה)
↑  Planet, L. (2017). Lonely Planet Romania & Bulgaria. Travel Guide. Lonely Planet Publications. p. 593. ISBN 978-1-78701-066-6. נבדק ב-29 ביולי 2017. {{cite book}}:  (עזרה)
↑  Wright, C.A. (2001). Mediterranean Vegetables: A Cook's ABC of Vegetables and Their Preparation in Spain, France, Italy, Greece, Turkey, the Middle East, and North Africa with More Than 200 Authentic Recipes for the Home Cook. Harvard Common Press. p. 170. ISBN 978-1-55832-196-0. נבדק ב-29 ביולי 2017. {{cite book}}:  (עזרה)
1 2  Kapur, K. (2014). A Chef in Every Home: the complete family cookbook. Random House Publishers India. p. pt90. ISBN 978-81-8400-555-4. נבדק ב-29 ביולי 2017. {{cite book}}:  (עזרה)
רוטב שום על דונר קבב
כנפי עוף עם רוטב שום דבש
מוז'דיי
סקורדליה (ברמקין במרכז) עם חומוס, ירקות ופיתה
ת'ום
עמוס מנסדורף

| --- | --- |

עמוס מנסדורף במשחק במהלך גביע דייוויס ברמת השרון, 19 במרץ 1990
 לידה:  20 באוקטובר 1965 (בן 59) תל אביב, ישראל
 מדינה:  ישראל ישראל
 מקום מגורים:  תל אביב, ישראל
 גובה:  1.75 מטר
 יד חובטת:  ימין
 פעילות כמקצוען:  1983–1994–1994 
 סה"כ פרסים שצבר:  2,412,016 דולר אמריקאי 
 יחידים
 מאזן קריירה:  231-304
 דירוג שיא:  18 (16 בנובמבר 1987)
 זכיות בטורנירים:  6
 זוגות
 מאזן קריירה:  46-84
 דירוג שיא:  67 (19 במאי 1986)
 זכיות בטורנירים:  0
 שיאי גראנד סלאם
 זכיות 0
 אליפות אוסטרליה הפתוחה:  רבע גמר (1992)
 אליפות צרפת הפתוחה:  סיבוב שלישי (1990)
 וימבלדון:  סיבוב רביעי (1989)
 אליפות ארצות הברית הפתוחה:  סיבוב רביעי (1990)
 
עמוס מנסדורף (נולד ב-20 באוקטובר 1965) הוא טניסאי עבר ישראלי ששיחק בשנות ה-80 וה-90. נחשב לטניסאי הישראלי הטוב ביותר בכל הזמנים. בשיאו דורג במקום ה-18 בעולם בדירוג ה-ATP, הישג שיא לטניסאי ישראלי בסבב הגברים העולמי. משחקו התאפיין בחבטת גב יד מצוינת ובחבטת הגשה מדויקת, שחיפו על קומתו הנמוכה יחסית (1.73 מ') ועוצמת חבטותיו המוגבלת.
עמוס מנסדורף נודע בעולם הטניס אף בזכות יחסיו הבינאישיים המעולים עם טניסאים מתחרים מכל העולם, כמו גם הכבוד שקיבל על המגרש ומחוצה לו מן הקולגות. טניסאים זרים רבים ביקרו ושיחקו בישראל בהמלצתו.
קריירה מקצוענית

מנסדורף החל את הקריירה שלו כמקצוען בסבב העולמי ב-1983 בגיל 18. בשנת 1986 זכה בתואר הראשון שלו בטורניר יוהנסבורג. שנה לאחר מכן היה לישראלי הראשון שזכה בטורניר רמת השרון כשגבר בגמר על ברד גילברט. בסוף 1987 הביאו אותו הישגיו למקום ה-18 בדירוג העולמי של סבב ה-ATP, ארבעה מקומות גבוה יותר מהמקום שהשיג שלמה גליקשטיין חמש שנים קודם לכן.
את שנת 1988 פתח ברגל ימין כשניצח באוקלנד בינואר. באוקטובר של אותה שנה גם ניצח בגמר טורניר ברסי בפריז את הטניסאי האמריקאי ברד גילברט. בנוסף ליוקרה ונקודות הדרוג שבהן זכה מנסדורף, בטורניר ברסי מנסדורף קיבל את הפרס הגדול ביותר בקריירה שלו - 262,000 דולר.
ב-1989 נעצר עמוס פעמיים בשמינית הגמר של טורניר גראנד סלאם על ידי מי שדורגו במקום הראשון בעולם: באליפות אוסטרליה הפתוחה היה זה איוון לנדל שהדיחו ובווימבלדון היה זה סטפן אדברג. בשני המקרים נכנע מנסדורף בשלוש מערכות.
שנה לאחר מכן, ב-1990, מנסדורף הודח שוב על ידי אדברג בווימבלדון, לאחר שמשחקם בסיבוב השלישי הוכרע לבסוף במערכה חמישית אותה ניצח השוודי 9-7. אדברג המשיך לשחק בטורניר וזכה בו. הישג נוסף של עמוס באותה שנה היה זכייה בטורניר ברוזמאלן שבהולנד אשר גם הוא, כמו וימבלדון, שוחק על גבי משטח דשא.
ב-1991 וב-1992 לא זכה עמוס בתארים אך הצליח בעקביות להגיע לשלבים מתקדמים של מספר טורנירים חשובים ולנצח שחקנים בכירים. מנסדורף הגיע להישג השיא שלו בגראנד סלאם באליפות אוסטרליה הפתוחה ב-1992, שם הפסיד ברבע הגמר לג'ים קורייר האמריקאי שזכה בטורניר. בפילדלפיה באותה שנה הגיע לגמר עם ניצחונות על ג'ף טראנגו, מיכאל שטיך ופרנצ'יסקו קלאבט אך נעצר שם לאחר משחק של ארבע מערכות ושני שוברי שוויון מול פיט סמפראס. את השנה סיים במקום ה-25 בדירוג העולמי.
בתוארו האחרון זכה בוושינגטון בקיץ 1993 על מגרשים קשים על אף שהיה מדורג במקום השמיני בטורניר. בדרך לזכייה גבר על פטר קורדה הצ'כי וכן על טוד מרטין בגמר. באותה שנה הפסיד בגמר רמת השרון לאיטלקי סטפנו פסקוסולידו.
ב-1994, שנת פרישתו מטניס, הצליח מנסדורף להגיע לרבע גמר טורניר סינסינטי לאחר ניצחונות על קורדה ובוריס בקר אך פרש מהתחרות בגלל פציעה במצב של 1-1 במערכות מול אדברג. פציעות חוזרות ונשנות עמדו מאחורי פרישתו מהמשחק בסוף 1994 לאחר שהפסיד בגמר טורניר רמת השרון האחרון שלו לוויין פריירה הדרום אפריקאי. בטקס מרגש שנערך לכבודו לאחר המשחק ב-16 באוקטובר, ארבעה ימים לפני יום הולדתו ה-29, בגשם, הודה מנסדורף בבכי לאלפי האוהדים באצטדיון. את משחקו האחרון בסבב שיחק כשלושה שבועות לאחר מכן באנטוורפן.
הופעתו האחרונה ב"טורניר הבית" שלו ברמת השרון, אליפות תל אביב הפתוחה בטניס, הייתה השלוש עשרה במספר ופרט לזכייה ב-1987 רשם ארבע הופעות בגמר (1985, 1990, 1993 ו-1994).
בסך הכול ניצח מנסדורף בסבב המקצועני 304 משחקים (57%) והפסיד 231, זכה בשישה תארים ליחידים וצבר 2,412,691 דולרים בפרסים.
מנסדורף סבל במשך תקופה ארוכה מתסמונת העייפות הכרונית (הידועה בכינוי השגוי שלה, "מחלת היאפים").
גביע דייוויס

מנסדורף היווה חלק מנבחרת ישראל בטניס בגביע דייוויס בעשרים התמודדויות על פני עשר שנים, שיחק 47 משחקים וניצח 22 (47%).
ב-1986 ניצחה ישראל את שווייץ כשמנסדורף מנצח בשני משחקי היחידים בהם השתתף, אחד מהם כנגד יעקב לאסק. ב-1987 ניצחו מנסדורף וגליקשטיין בחוץ את נבחרת צ'כוסלובקיה כשמנסדורף מנצח ביחידים את מילוסלב מצ'יר ואת קארל נובאצ'ק.
ישראל העפילה לרבע גמר הגביע בו הפסידה להודו. ב-1989 הפסידה ישראל לצרפת כשבתוך כך זוכה מנסדורף לניצחון על יאניק נואה. לאחר מספר שנים בבית העליון של המפעל ירדה ישראל ב-1991 לבית האירופי האפריקאי לאחר הפסד לבלגיה אך בספטמבר 1993 שבה לבית העליון לאחר שניצחה את שווייץ 3-2. מנסדורף ניצח ביחידים את לאסק ורוסה.
ההתמודדות של ישראל מול בלגיה באצטדיון קנדה ברמת השרון שנה לאחר מכן הייתה האחרונה של מנסדורף כשחקן.
המשחקים האולימפיים

מנסדורף השתתף פעמיים בטורניר הטניס של המשחקים האולימפיים. באולימפיאדת לוס אנג'לס (1984) הפסיד בסיבוב הראשון ובאולימפיאדת סיאול (1988) הגיע לשמינית הגמר לאחר שהיה מדורג 12 בטורניר. הוא היה אמור להשתתף גם באולימפיאדת ברצלונה (1992) אבל פרש בגלל פציעה.
לאחר הפרישה

ב-1995 שיחק מנסדורף משחק ראווה נגד גוראן איבניסביץ' במלחה במסגרת חגיגות 3,000 שנה לירושלים. איבניסביץ' ניצח בשתי מערכות.
בין השנים 2000 ו-2004 היה מנסדורף קפטן נבחרת ישראל לגביע דייוויס.
ביוני 2017 נישא מנסדורף בשלישית, לטליה שרון. כיום מנסדורף הוא איש עסקים ויהלומן.
קריירת אימון

בתחילת שנות ה-2000 אימן מנסדורף את נבחרת הדייוויס של ישראל, ובשנת 2009 אימן למשך ארבעה חודשים את דודי סלע. בהמשך אימן מנסדורף את מרקו קיודינלי השווייצרי ותחת אימונו של מנסדורף עלה קיודינלי מהמקום ה-189 למקום ה-148 בעולם. באפריל 2012 מונה למאמנה של סבטלנה קוזנצובה, אך כעבור כחודש הוחלף על ידי הרנאן גומי הארגנטינאי. באוקטובר 2012 מונה לקפטן נבחרת הפדרציה.
תחרויות בינלאומיות בהן השתתף

המשחקים האולימפיים: לוס אנג'לס (1984), סיאול (1988)
אליפות וימבלדון: 1986, 1987, 1988, 1989
גביע דייוויס: 1985, 1986, 1987, 1988, 1989, 1990, 1991, 1993, 1994.
הערות שוליים

↑  השאר, היסטוריה: בחזרה לקרב האדיר בין מנסדורף לאדברג בווימבלדון 1990, באתר איגוד הטניס בישראל
↑  אריה ליבנת, השבוע לפני: "מבצע אנטבה של הטניס הישראלי", באתר הארץ, 15 בדצמבר 2011
↑  ynet ספורט, עמוס מנסדורף מונה לקפטן נבחרת הפדרציה, באתר ynet, 10 באוקטובר 2012
|  משלחת ישראל לאולימפיאדת לוס אנג'לס (1984)  |
| --- | --- | --- |
|  איגרוף | יהודה בן חיים • שלמה ניאזוב |  |
|  אתלטיקה | מאיה בן-צור • אריה גמליאל • מארק הנדלסמן • שם טוב סבג  • יהודה צדוק  • זהבה שמואלי |  |
|  ג'ודו | אדי קואז • משה פונטי |  |
|  הרמת משקולות | מאיר דלויה |  |
|  התעמלות מכשירים | ננסי גולדשמידט • יעקב לוי • יוחנן מויאל • לימור פרידמן |  |
|  התעמלות אמנותית | ליאת חנינוביץ |  |
|  טניס | עמוס מנסדורף |  |
|  סיף | שלומי איל • נילי דרורי • יצחק חטואל • לידיה חטואל |  |
|  קיאק | אבירם מזרחי |  |
|  קליעה | גרי ארמיסט • יאיר דוידוביץ • יצחק יונסי |  |
|  שחייה | יורם כוכבי • אייל שטיגמן • הדר רובינשטיין |  |
|  שיט | יהודה אטדגי • אלדד אמיר • יואל סלע • שמשון ברוקמן • איתן פרידלנדר |  |
|  משלחת ישראל לאולימפיאדת סיאול (1988)  |
| --- | --- | --- |
|  איגרוף | יהודה בן חיים • יעקב שמואל • אהרון יעקובי |  |
|  היאבקות | דב גרוברמן • אבן ברנשטיין |  |
|  התעמלות מכשירים | רויטל שרון |  |
|  התעמלות אמנותית | שולמית גולדשטיין • רקפת רמיגולסקי |  |
|  טניס | עמוס מנסדורף • שחר פרקיס • גלעד בלום • אילנה ברגר |  |
|  קליעה | אדוארד פפירוב • יצחק יונסי |  |
|  שחייה | אייל שטיגמן |  |
|  שיט | רן טורטן • דן טורטן • אלדד אמיר • יואל סלע |  |
| --- | --- |
בקרת זהויות :  NLI: 987007344382105171  VIAF: 8402149368859485980009   WorldCat (עם VIAF): 8402149368859485980009 
עמוס מנסדורף, בטורניר גביע הפדרציה שנערך באילת, פברואר 2013
סנגל (נהר)

| --- | --- |
נוף של חוף הנהר סנגל באזור סן-לואי
נוף של חוף הנהר סנגל באזור סן-לואי
 מידע כללי
 אורך:  1,086 ק"מ
 ספיקה ממוצעת:  640 מ"ק לשנייה
 אגן ניקוז:  483,181 קמ"ר
 גובה מוצא הנהר:  92 מטרים
 יובלים:  Bafing River, Gorgol River, Kolinbiné River, Falémé River, Karakoro River, Bakoy River, Doué River 
 שפך:  האוקיינוס האטלנטי
 מדינות באגן הניקוז:  גינאה גינאה מאלי מאלי מאוריטניה מאוריטניה סנגל סנגל
 אגן הניקוז של נהר סנגל
 
תמונת לוויין של מערב אפריקה והנהר סנגל
סנגל הוא נהר במערב אפריקה המשמש בחלקו כגבול בין סנגל ובין מאוריטניה.
הנהר מפריד בין הסאהל - אזור גאוגרפי העובר לרוחבה של יבשת אפריקה, בין מדבר סהרה שבצפונו, לחבל הארץ הפורה יותר סודאן (אנ') שבדרומו (אין זו המדינה בעלת השם הזהה), ומהווה את גבולו הצפוני של אזור אפריקה שמדרום לסהרה. בין שני אזורים גאוגרפיים אלו עובר הנהר סנגל. באזור הנהר נעשים מאמצים לעצור את התפשטות מדבר הסהרה על ידי פיתוח החומה הירוקה הגדולה.
הדלתה של הנהר הוכרזה בשנת 2005 כשמורה ביוספרית של אונסק"ו.
גאטה (טלנובלה)

| --- | --- |
 שיר הנושא:  " Vas A Querer Volver
 סוגה:  רומנטיקה אופרת סבון
 יוצרים:  אינס רודנה קרלוס רומרו
 כותבים:  דולורס אורטגה  מריאנה אנטוניה קלטו גוטיירס
 בימוי:  Claudio Reyes Rubio 
 שחקנים:  מאיטה פרוני  דניאל ארנס  לורה זאפאטה אריקה בואנפיל מנואל אוידה
 פסקול:  חורחה אדוארדו מורגויה מאוריציו אריאגה
 ארץ מקור:  מקסיקו
 שפות:  ספרדית
 מספר עונות:  1
 מספר פרקים:  121
 הפקה
 חברת הפקה:  טלוויזיה
 הפצה:  טלוויסה 
 שידור
 רשת שידור:  טלוויזיה
 רשת שידור בישראל:  ויוה
 תקופת שידור מקורית:  19 באוקטובר 2014 – 5 במאי 2014
 קישורים חיצוניים
 דף התוכנית ב-IMDb
 
גאטה (בספרדית: La Gata) היא טלנובלה מקסיקנית בכיכובם של השחקנים מאיטה פרוני ודניאל ארנס.